**AFSNIT 16.20**

**Genforhandles i efteråret 2023 med**

**Museet for Danmarks Veteraner**

Bøtø den 12. feb. 2018

**Aftale mellem**

**Danmarks Veteraner og FN Museet**

Aftalen omhandler forhold vedr. varesalg, anvendelse af logo og medaljehåndtering.

Den 1. januar 2014 overtog FN Museet varesalget fra Danmarks Veteraner, DV (De Blå Baretter, DBB), mht. at udbyde merchandise og gængse vare til medlemmerne i DV, herunder blev det aftalt at FN Museet skulle oprette en webshop, samt udbyde og lagerføre profilvare for DV.

Samtidig blev det aftalt at FN Museet skulle indstifte en mindemedalje, i anledningen af 50-året for indrykningen af den danske FN Styrke på Cypern, og udbyde den til DVs medlemmer m.fl.

I efteråret 2016 blev det parterne imellem aftalt, at FN Museet skulle indstifte en mindemedalje, i anledningen af 25-året for etableringen af den første styrke på Balkan, og ligeledes udbyde den til DVs medlemmer m.fl.

Den 1. januar 2018 overtog FN Museet forvaltningen og administrationen af alle DVs medaljer, med pligt til at lagerføre dem, herunder for egne midler at genanskaffe og lagerføre alle disse produkter. Herunder er det aftale at FN Museet forpligter sig til at indstifte en 50-års forenings-jubilæumsmedalje (guld), en 25/50-års mindemedalje beregnet til de ”små missioner”, samt at indstifte en mindemedalje i anledningen af 50-året for DVs jubilæum. Sidstnævnte mindemedalje sælges af FN Museet på almindelige markedsvilkår.

Pligter og rettigheder:

I forbindelse med overtagelse af DVs medalje forpligter FN MUS sig til at overholde statutterne på medaljerne, herunder med særlig opmærksomhed på DVs egen fortjenstmedalje samt den nordiske fortjenstmedalje.

Når DV indkøber mindemedalje i anledning af jubilæumsparader, sker det som tidligere aftalt til en særpris (indkøbspris plus et mindre håndteringsbeløb).  
Med udgangspunkt i januar 2018 er priserne fastsat til:  
Gaza 50 år – gratis  
Cypern 50 år – 90 kr. pr. sæt  
Balkan 25 år – 95 kr. pr. sæt  
Danmarks Veteraner 50 år – ej fastsat endnu, men vil ligger omkring 125 kr. pr. sæt. Her skal særligt bemærkes at det alene kan dreje sig om de veteraner¨, som har 50-års jubilæum i foreningen – for 2018 er det 36 personer.

DV kan fremsætte ønsker om særlig produkter, som FN MUS påtager sig at producere og lagerføre. Samtid forpligter DV sig – som hovedregel – at lade FN MUS levere merchandise og souvenir til brug for foreningen.

DV har meddelt tilladelse til, at FN MUS anvender Danmarks Veteraners og Veteranstøttens logo på varesalget produkter.

Der afholdes halvårlige møder parterne imellem for at forventningsafstemme samarbejdet. Og hvis det afstedkommer nye aftaler, nedskrives disse i et referat og indgår som bilag til aftalen.

FN Museet forpligter sig til at betale et årligt beløb i royalty til Danmarks Veteraner, som for 2018 er fastsat til 12.000 kr. Det aftales samtidig at FN MUS ikke skal betale noget for annonceplads i Baretten.

Denne samarbejdsaftale kan opsiges af begge parter med 6 mdr. varsel til en 1. januar.

For god ordens skyld skal det nævnes, at ethvert overskud i FN Museets handel med merchandise og souvenirs, går ubeskåret til FN Museets drift og udvikling!

For Danmarks Veteraner: For FN Museet:

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Niels Hartvig Andersen Per Amnitzbøl Rasmussen

Formand Formand